

Osnovna škola Šijana u suradnji s Udrugom za osobni rast i razvoj „Odiseja“ iz Pule organizira edukaciju za nastavnike pod nazivom „Profesionalno ojačavanje škola –program za učitelje i nastavnike osnovnih i srednjih škola“. Cilj ovog programa je profesionalno i osobno osnaživanje nastavnika, stručnih suradnika i ravnatelja te poticanje pozitivne klime i kreativnog rada u školama. Program se temelji na Teoriji straha (Fear Stage Theory) i Tehnici reduciranja straha (Fear Reduction Menagement and Process Therapy) autora dr. sc. Ivana Kosa, psihologa i psihoterapeuta iz SAD-a te obuhvaća sljedeće teme:

1. Strah i brige
2. Komunikacija
3. Stavovi i uvjerenja
4. Suradnja
5. Supervizija

Program će se realizirati kroz interaktivna izlaganja, iskustveno učenje i radionice, a provodit će ga pedagoginja Ljiljana Meščić Blažević i socijalna radnica Denise Vojvoda Scrobe.

Edukacija počinje u studenome 2025. godineu prostoru Škole, a održavat će se jedanput tjedno kroz pet susreta, a nakon mjesec dana održat će se šesti supervizijski susret.

POŠ program podržan je i sufinanciran iz proračuna Istarske županije.